ועדת הכספים, כנסת 25, פרוטוקול מספר 285, 2023-12-27 00:00

משה גפני: שלום

משה גפני:  אני מחדש את הישיבה של ועדת הכספים

משה גפני:  אנחנו ממשיכים את הדיון בנושא של שינויים בתקציב לשנת 2023, אנחנו עוברים לפנייה 227 עד 234, משרד הבריאות

קריאה: לא נחכה לחבר אופוזיציה אחד?      

משה גפני: בבקשה, אני מחכה

משה גפני:  הנה הוא

משה גפני:  אני מתחיל בפנייה של משרד הבריאות 227 עד 234, בבקשה

משה גפני:  \     

תמר צ'ין: אנחנו צריכים עוד חצי דקה, אני מאוד מצטערת

תמר צ'ין:  אתם יכולים להתחיל מהבא

משה גפני: פנייה 274 עד 275, משרד ראש הממשלה

אוריאל שם טוב: אני גם צריך עוד כמה דקות

משה גפני: 281 עד 282? 334? בבקשה

אוריאל שם טוב: הפנייה מתקצבת את סעיף 13, הפנייה נועדה לתקצב סך של 9,175 אלפי שקלים בהוצאה עבור תכנית עובדי מדינה

אוריאל שם טוב:  בעצם זה תשלומי מס בגין הלוואות שניתנו לעובדי מדינה

משה גפני: הוצאות שונות

משה גפני:  אנחנו מדברים עכשיו על פנייה 334

משה גפני:  מה שהוא הסביר עכשיו זה הוצאה עבור מיסים ותשלומי חובה שניתנו להלוואות לעובדי מדינה

משה גפני:  יש שאלות? מי בעד פנייה 334? ירים את ידו

משה גפני:  מי נגד? מי נמנע?      

טמיר כהן: אחד נמנע

משה גפני: הפנייה אושרה

משה גפני: אושר

משה גפני: פנייה 323, הוצאות פיתוח אחרות

אוריאל שם טוב: סעיף 83, הפנייה נועדה לבצע שינויים פנימיים ולתקצוב סך של 3,065 אלפי ₪ בהוצאה עבור תכנית משרד האוצר פרויקטים

אוריאל שם טוב:  מדובר בפרויקט להחלפת מערכת תשלומי השכר

אוריאל שם טוב:  עד עכשיו זה היה ספק, אנחנו כבר כמה שנים עובדים על פרויקט להחליף את זה למערכת אין-האוס ומשרד האוצר עושה מצ'ינג לתשלומים שיתר המשרדים מעבירים במהלך השנה ולכן התשלום שלנו מגיע בסוף שנה

משה גפני: מי בעד אישור הפנייה? אלא אם כן יש שאלות

משה גפני:  מי בעד אישור הפנייה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

ולדימיר בליאק: שאחרי זה אורית סטרוק לא תגיד שבגלל אנשים כמוני אין כסף למתיישבים

משה גפני: אני מדבר עכשיו על פנייה 322

משה גפני:  זה נציבות שירות המדינה, משרד ראש הממשלה

אוריאל שם טוב: נציבות שירות המדינה, הפנייה נועדה לתקצוב סך של 5,000 אלפי ₪ בהוצאה ו-300 אלפי ₪ בהוצאה מותנית בנציבות המדינה במשרד ראש הממשלה וחמישה תקני כוח אדם

אוריאל שם טוב:  ה-300,000 ₪ זה הכנסות של הנציבות שהיא קיבלה בגין הדרכות שהיא מעבירה וה-5,000 אלפי ₪ זה הוצאות עבור פערי שכר

ולדימיר בליאק: למה צריך עוד חמישה תקנים?      

אוריאל שם טוב: חמישה התקנים זה עבור אגף המשמעת בנציבות שהוא אחראי על אכיפת חוק המשמעת וגם חוק יסודות התקציב

ולדימיר בליאק: לא היו תקנים שם לפני?      

אוריאל שם טוב: היה מחסור חמור בתקנים שם כבר תקופה, היה גם דוח של מבקר המדינה שאמר שיש שם בעיה של תת איוש

אוריאל שם טוב:  בעקבות הדוח הזה התחלנו תהליך של לנסות לראות איך מתקנים את המצב, הייתה גם הסתייעות בחברת ייעוץ חיצונית ואנחנו כעת מבקשים לנסות לתקן את המצב הזה

משה גפני: מי בעד הפנייה? ירים את ידו

משה גפני:  מי נגד? מי נמנע? הפנייה אושרה

משה גפני: אושר

תמר צ'ין: אפשר לחזור לבריאות

משה גפני: יש רפרנט על בריאות?      

תמר צ'ין: אני

משה גפני: 227 עד 234

תמר צ'ין: יש שתי פניות שהוועדה תתבקש לאשר

משה גפני: לא, עכשיו יש פנייה אחת

תמר צ'ין: הפנייה הנוכחית היא פניית קורונה

ולדימיר בליאק: שוב קורונה?     

תמר צ'ין: כן, שוב קורונה

ינון אזולאי: את יכולה לפרט לנו מה זה קורונה?      

תמר צ'ין: אנחנו עדיין רואים עלייה בחולים, בטח בחודשיים האחרונים

תמר צ'ין:  המדינה ממשיכה לעשות שני דברים - - -      

ולדימיר בליאק: כמה חולים יש?      

תמר צ'ין: אני יכולה להגיד לכם בדיוק

תמר צ'ין:  אנחנו עדיין מבצעים 16,000 בדיקות בחודש, עדיין יש 2,500 מאומתים חדשים בחודש, נותנים רמדיסיבר לכל חולה מבוגר

תמר צ'ין:  ההערכה של משרד הבריאות הייתה שאם לא היינו עכשיו במלחמה והרחקת מגעים אז סביר שגם היינו בעוד גל

תמר צ'ין:  במקביל המדינה ממשיכה לשלם על הזמנות שהיו במהלך הקורונה על רכש חיסונים וכו' ולכן הסכומים שמדוברים, חצי מהם זה רכש חיסונים שהמשרד מבצע וחצי זה המשך התמיכה בקופות החולים ובתי החולים, בעיקר בהתחסנות וטיפול בקשישים

חנוך דב מילביצקי: הבנתי שיש איזה נגיף חדש בסין עכשיו

שולמית אלוני: זהו?      

תמר צ'ין: זה רק קורונה

ולדימיר בליאק: מסכות בחורף בלי קשר לקורונה זה רק עוזר

ינון אזולאי: כמה חיסונים כיום יש שהבאנו לחורף הזה?      

תמר צ'ין: כמה הגיעו החודש?      

ינון אזולאי: לחורף

ינון אזולאי:  זה יותר בחורף יש את החיסונים, נכון?      

תמר צ'ין: נכון

תמר צ'ין:  אני יכולה לבדוק מספר מדויק, אבל הגיעו מיליוני חיסונים למדינה בחודשים האחרונים, מחסנים את כל האוכלוסייה המבוגרת אקטיבית ביחד עם שפעת וגם מי שרוצה יכול בעצמו

ינון אזולאי: מאיזה גיל?      

תמר צ'ין: לדעתי רשמית מחסנים מעל גיל 60

תמר צ'ין:  אני לא יודעת אם יש נציגה של בריאות בזום, אבל רשמית מעל גיל 60, אבל לדעתי גם אם אתה תרצה אז ייתנו לך

משה גפני: בסדר, קיבלת תשובות, ינון?      

ינון אזולאי: תשובות למה שאני באמת רוצה לשאול לא יהיו

משה גפני: מי בעד אישור הפניות של משרד הבריאות? ירים את ידו

משה גפני:  מי נגד? מי נמנע? הפניות אושרו

משה גפני: אושר

משה גפני: אנחנו חוזרים למשרד ראש הממשלה, פנייה 274 עד 275

משה גפני:  בבקשה

טל ישראלי: הפנייה נועדה לתקצב סך של 25 מיליון שקל במזומן עבור פעילות שוטפת של משרד המורשת, מימון התחייבויות עבר והסכמים קואליציוניים

טל ישראלי:  מתוך ההסכמים הקואליציוניים יש סך של 4

טל ישראלי: 3 מיליון ₪ עבור חינוך ושימור אתרי התיישבות

טל ישראלי:  זה מתוך המועצה לשימור אתרים, מתקצבים אותם על ידי התקציב הקואליציוני

ולדימיר בליאק: למה זה לא דרך משרד החינוך?      

טל ישראלי: השאלה לא אליי

נעמה לזימי: איזה פנייה?      

משה גפני: 274 עד 275

נעמה לזימי: תקשיב, כבר מהבוקר זה לא עולה לנו

ולדימיר בליאק: זה לא עולה, אין פה סיעתא דשמיא, אדוני היושב ראש

משה סולומון: בליאק, על סיעתא דשמיא צריך לעבוד

משה סולומון:  קדימה, תפילת מנחה התפללת?      

נעמה לזימי: זה לא עולה

נעמה לזימי:  אי אפשר כשזה לא עולה

משה גפני: נתגבר על זה

נעמה לזימי: אנחנו לא נתגבר על זה

נעמה לזימי:  הקואליציה יכולה להתגבר על זה, אנחנו לא

ינון אזולאי: תאמיני לי שקשה לנו להתגבר על זה, אבל אנחנו מתגברים על זה

ינון אזולאי:  קצת אמונה

נעמה לזימי: אני רוצה אם אפשר להבין לאן זה בדיוק הולך, מה הכסף הזה שצריך ברגע האחרון להעביר אותו דווקא למשרד המורשת

טל ישראלי: רוב התקציב הוא עבור מזומן בגין הרשאות של התחייבויות קודמות שעשינו וזה בעצם מזומן שנועד לכסות על ההתחייבויות בהתאם לקצב הביצוע, לא איזה שהיא התחייבות חדשה

טל ישראלי:  מה שחדש הוא 3

טל ישראלי: 5 מיליון לפרויקט מרחבי של שומרון, שזה פרויקט שזכה בקול קורא מורשת ג', שעכשיו הבשיל המכרז וכל התהליך ההתקשרותי כדי להוציא אותו, וגם התקציב הקואליציוני הוא תקציב חדש כי כרגע התקבל האישור המשפטי

נעמה לזימי: מה התקציב הקואליציוני סך הכול?      

טל ישראלי: 4

טל ישראלי: 395 מיליון

נעמה לזימי: והאישור המשפטי מאשר את הכסף הזה בזמן מלחמה לשירותים הללו?      

טל ישראלי: האישור המשפטי מאשר את ה - - -      

נעמה לזימי: תמיכות בנושא שימור אתרי מורשת?      

משה גפני: יש אישורים, אני שאלתי

ולדימיר בליאק: חבל מאוד

ולדימיר בליאק:  זה כסף שבאמת לא ראוי לבזבז אותו למטרות כאלה בזמן מלחמה

משה גפני: מי בעד אישור הפניות? ירים את ידו

משה סולומון: רק חיזוק המורשת תחזיק אותנו במדינה הזאת

משה גפני: מי נגד?      

נעמה לזימי: נגד

משה גפני: מי נמנע?      

ולדימיר בליאק: רוויזיה

אחמד טיבי: התקציב על ה-200 מיליון של ההתנחלויות הגיע היום?      

נעמה לזימי: זה לא חוקי להביא את זה היום

ולדימיר בליאק: לא

אחמד טיבי: לא? אז איך הם יכולים להסתדר בלי?      

נעמה לזימי: זה מאוד קשה

נעמה לזימי:  אבל, טיבי, זו שאלה חשובה

ולדימיר בליאק: לא, לא היה היום

אחמד טיבי: אז בישיבה מחר אולי

ולדימיר בליאק: מחר, שישי, שבת, ראשון

ולדימיר בליאק:  מה שתרצו

אחמד טיבי: אני שמעתי את השרה אומרת שזה מאוד חשוב

ולדימיר בליאק: היא גם אמרה שבגלל אנשים כמוני אין כסף למתיישבים

משה גפני: הפניות אושרו

משה גפני: אושר

נעמה לזימי: אין לי מושג איך המדינה תהיה בלי המשרד החשוב הזה עם מיליארד שקלים קואליציוניים

משה גפני: יש רוויזיה?      

טמיר כהן: כן

משה גפני: עוד חצי שעה רוויזיה

משה גפני:  בבקשה להוציא הודעה

משה גפני:       294 עד 305 משרד החינוך

ולדימיר בליאק: זה הגיע ממש עכשיו, לפני חצי שעה

משה גפני: לא

ולדימיר בליאק: מה לא? בסדר, אנחנו קיבלנו את זה לפני חצי שעה

משה גפני: זה פורסם לפני חצי שעה

ולדימיר בליאק: נו?      

משה גפני: חינוך, 294 עד 305

משה גפני:  בבקשה

דן פיקמן: סעיף 20, משרד החינוך

דן פיקמן:  הפנייה נועדה לתקצוב סך של 225,897,000 ₪ בהוצאה וכן הגדרת הוצאה מותנית בסך של 1,823,000 ₪ בתקציב משרד החינוך עבור מימון חוסרי השכר בהתאם לביצוע בפועל, יישום החלטות ממשלה, ביצוע שינויים פנימיים בתקציב משרד החינוך בהתאם לבקשתו

משה גפני: מה זה, השנה זה פעם ראשונה שאתם עושים את זה? זו פעם ראשונה שיש העברה כזאת, משה?      

משה שמיר: אנחנו בכל סוף שנה עושים העברה כזאת

משה גפני: כל סוף שנה? אני הייתי בטוח ככה, אבל נזהרתי

משה גפני:  אני חושב שמאז קום המדינה יש את זה

משה גפני:  כל שנה זה מגיע

ולדימיר בליאק: אבל זה לא בסדר

משה גפני: אני לא בטוח בעניין הזה

משה גפני:  תשאל אותם למה הם מביאים

ולדימיר בליאק: אני אגיד לך אמיתי, אני לא אעכב את זה כי בסוף זה אנשים ואנשים צריכים לקבל משכורת, אני מבין את זה

משה גפני: מה זה אנשים? זה כל המערכת

ולדימיר בליאק: נכון, אני מבין, אבל יש פה שני מיליארד שקלים - - -     

אחמד טיבי: כולל ערבים?      

משה גפני: גם ערבים

ולדימיר בליאק: כולם

ולדימיר בליאק:  אבל אנחנו פה, חברי ועדת הכספים, יש לנו אחריות, יש פה 2 מיליארד שקלים, אין לנו זמן ללמוד את זה, בסוף צריך ללמוד את זה, זו פנייה כבדה

משה גפני: מה תלמד?      

ולדימיר בליאק: לא יודע, אפילו למראית עין

ולדימיר בליאק:  זה לא בסדר שזה פורסם לפני חצי שעה

נעמה לזימי: ולדימיר, זה גם יותר מזה

נעמה לזימי:  שלומית, אני רוצה שתסבירי לי רגע את זה, אם אני מבינה - - -     

משה גפני: תני לי רק להשלים

משה גפני:  מדובר על זה שהם עושים את החשבון, אנשי המקצוע במשרד החינוך, הם עושים את החשבון על כל המערכת

ולדימיר בליאק: אני מבין את הכול, אבל אני לא חייב לאשר את זה על אוטומט, נכון?      

משה גפני: לא, בכל המערכת האם צריך להוסיף שכר או להוריד שכר

ולדימיר בליאק: יש פה 2 מיליארד שקל שבסוף אני צריך לקחת אחריות ולהצביע

משה גפני: נכון מאוד

נעמה לזימי: לא, אבל גם לי יש שאלות

נעמה לזימי:  שלומית, אני רוצה להבין

נעמה לזימי:  קודם כל זה הונח לפני חצי שעה, זו פנייה מאוד גדולה שצריך ללמוד אותה, אני תוך כדי עכשיו מסמנת, מה החוקיות של הדבר הזה?      

שולמית אלוני: בסופו של דבר שוב אנחנו נמצאים בשבוע האחרון לשנה, להבנתי יש פה הסכמה בין קואליציה לאופוזיציה להעלות את הפניות שהגיעו - - -     

נעמה לזימי: סליחה, לא, לא, לא, בוא נדבר על ההסכמה בין אופוזיציה לקואליציה

נעמה לזימי:  מול מי ההסכמה?      

ולדימיר בליאק: לא, למען הסדר הטוב, אנחנו דיברנו לפני שהפנייה הזאת תגיע לפני חצי שעה

שולמית אלוני: דיברנו גם על אלה שעדיין - - -      

נעמה לזימי: לא, לא, לא, תודה

נעמה לזימי:  ולדימיר, תעמוד על הנקודה הזו, אני לא מבינה איך חצי שעה לפני הגיעה פנייה ויש הסכמה? מה זה? זה כספי ציבור, תנו ללמוד את זה

נעמה לזימי:  תכנס מחר, אני אבוא מחר שוב, גפני, הכול בסדר

אחמד טיבי: אני בעד שהישיבה תהיה מחר

נעמה לזימי: אבל תתחשבו במקום הזה

אחמד טיבי: אפשר לדון עכשיו, מהרגע להרגע

נעמה לזימי: לא ייתכן שהתירוץ של ברגע האחרון ישמש כדי להעביר מהר אבל ברגע האחרון מה נעשה

נעמה לזימי:  אנחנו כאילו מעודדים אותם לצורת העבודה הזאת

אחמד טיבי: אנחנו רוצים ללמוד את החומר

ינון אזולאי: כמו שאני מכיר את חברי הוועדה פה, אתם חבר'ה חרוצים, כל שנה אתם לומדים את זה ברגע האחרון

ינון אזולאי:  אחמד, אתה יכול ללמוד את זה גם עכשיו

אחמד טיבי: יש שחיקה במשך השנים

נעמה לזימי: סבבה, בגלל שאני שנתיים בכנסת אני יכולה לדרוש סטנדרט אחר

נעמה לזימי:  אני לא פה 20 שנה

משה גפני: אני מבקש לומר כדלהלן - - -     

נעמה לזימי: אבל יש לי גם עוד שאלה

משה גפני: בסדר, אני אתן לך לשאול כמה שאת רוצה, אני רק רוצה שתדעי את המצב כמות שהוא

משה גפני:  פנו אליי ממשרד החינוך, אני לא חשבתי לעשות ישיבה היום, חשבתי לעשות ישיבה מחר, זאת האמת

נעמה לזימי: כבר פיניתי לו"ז, שתדע

אחמד טיבי: גם אני

אחמד טיבי:  פינינו לו"ז למחר בבוקר ואתה הבאת אותנו עכשיו ויש חומר שצריך ללמוד אותו לעומק

משה גפני: כן, זה ברור

משה גפני:  שלא תחשוב לרגע שאני חושב שאתם לא תלמדו את זה לעומק, אתה לא צריך להגיד את זה אפילו

אחמד טיבי: פעם ראשונה אומרים לי דבר כזה

משה גפני: פנו אליי ממשרד החינוך

משה גפני:  אני יודע - - -     

נעמה לזימי: איך אתם - - -      

ינון אזולאי: לא, רגע, נאמר פה משהו

ינון אזולאי:  בטח את המילה שאמרת לא אמרת לפרוטוקול

נעמה לזימי: רק אליך, נכון

ינון אזולאי: אז אני רק אומר לך שבאותה מילה שאמרת, זה קורה לצערנו כל שנה וזה קרה גם בשנים קודמות, ואני ישבתי פה ביום האחרון והתחשבתי בנובי גוד שלכם, של מי שחוגג אותו

נעמה לזימי: של מי? אני לא יודעת, באתי ממרוקו

ינון אזולאי: לא משנה, של מי שחוגג את הנובי גוד ועשיתי בשביל לסיים את זה מוקדם

נעמה לזימי: תגיד, בקזבלנקה היה לנו נובי גוד? מה אתה - - -      

ינון אזולאי: כל זה נעשה ובאותם סעיפים, באותם תנאים, אותו דבר, וגם אני הייתי צריך ללמוד את החומר ולמדתי אותו תוך כדי ותאמיני לי, אני יודע שאת תלמידה חרוצה, את יכולה עכשיו לשבת וללמוד את החומר

ינון אזולאי:  ואגב, אם קשה לך להצביע - - -      

נעמה לזימי: תודה על הטיפ, אני אעדיף את הסטנדרט הפרלמנטרי הגבוה על הטיפים שלך ללימודים

ינון אזולאי: נעמה, אם קשה לך להצביע אני אבקש מאחמד טיבי שיביא עוד חבר כנסת אחד שככה לא תהיי ממלאת מקום שלו

נעמה לזימי: אני עם כל הכבוד למדתי גם ליבה וגם תואר שני, תשאיר לי טיפים לימודיים לעצמי

ינון אזולאי: אז אני בלי זה ואני אומר לך והספקתי ללמוד

ינון אזולאי:  אז תארי לך, את כמעט פרופסור - - -     

נעמה לזימי: בוא ננסה להיות ענייניים

משה גפני: נעמה

נעמה לזימי: אני מקשיבה לגפני

משה גפני: נאמר לי, גם משרד החינוך אמר, שאם זה לא יאושר היום מתחילה להיות בעיה, מחר זה מתחיל להיות סיפור שלם

אחמד טיבי: ואם זה יאושר מחר?      

משה גפני: אז אני ביקשתי על מחר

משה גפני:  אני אומר שאמרו לי ממשרד החינוך, ואני מכיר את זה משנים עברו, יכולה להיות בעיה ויכולה להיות בעיה פה

נעמה לזימי: מה הבעיה?      

משה גפני: עם השכר, לא יהיה מי ש - - -      

ינון אזולאי: משה, תסביר

ינון אזולאי:  פניות גדולות, מה קורה איתן

ולדימיר בליאק: יכול להיות, אני מסכים, אני רק אומר שזו התנהלות לא תקינה

נעמה לזימי: ולדימיר, האם היה סיכום על זה?      

ולדימיר בליאק: לא - - -      

נעמה לזימי: תודה, אז זה לא תקין

ולדימיר בליאק: רגע, תני לי להגיד תשובה

ולדימיר בליאק:  אני דיברתי גם עם היושבת ראש וגם עם היועצת המשפטית, אמרנו שכל הפניות למעט הפנייה של המשרד להתיישבות, אנחנו מעלים היום

ולדימיר בליאק:  למען הסדר הטוב לא ראיתי את הפנייה הזאת לפני חצי שעה

ולדימיר בליאק:  זו האמת

ינון אזולאי: אבל היה סיכום שגם מה שיעלה היום, ולדימיר, נעלה

נעמה לזימי: שלומית, זה לפני חצי שעה נשלח

נעמה לזימי:  הוא אומר שהוא לא ראה, זה לא תקין, אנחנו לא מצביעים

נעמה לזימי:  ולדימיר, אני מה זה מצטערת, אני לא מבינה איך הדברים האלה – חד משמעית לפני חצי שעה, אפשר לא לאשר את זה ולדרוש את זה במועד הנכון

נעמה לזימי:  אני לא מבינה למה אנחנו מתווכחים בכלל

משה גפני: איזה מועד נכון?      

נעמה לזימי: לפי הזמן שנדרש

נעמה לזימי:  בוא לא נעקוף - - -     

משה גפני: לפי הזמן שנדרש זה החלטה של היושב ראש

נעמה לזימי: זה החלטה גם עם האופוזיציה

משה גפני: עשינו את זה וכל דבר יהיה בסדר מסוים

משה גפני:  אני מציע לך לא לדרוש את הסדרים האלה בגלל שמה שהוא השיג אף אחד אחר לא השיג

נעמה לזימי: איזה סדר? על מה אתה מדבר? אני לא מבינה על מה אתה מדבר

משה גפני: לא משנה

משה גפני:  בבקשה

נעמה לזימי: לא, יש לי שאלות

משה גפני: רגע, אני מבקש ממשה שגיא ממשרד החינוך שיסביר

נעמה לזימי: בסדר, אבל אם אפשר גם לשמוע מה השיגו

נעמה לזימי:  אני גם אשמח לדעת מה הושג

ולדימיר בליאק: מה השגתי?      

נעמה לזימי: הוא אמר שמה שאתה השגת אף אחד לא השיג, אז בואו תספרו לנו

משה גפני: בסדר, אני לא רוצה להגיד

משה גפני:  אולי אני אגיד לך בארבע עיניים

אחמד טיבי: אני מבקש שלא תדכא את נציגת חד"ש תע"ל

משה גפני: זאת שהיא ממלאת מקום

אחמד טיבי: היא ממלאת מקום שלנו, במקום עאידה

משה גפני: זה מהמפלגה שהקימה את המדינה, ממלאת מקום של טיבי

ולדימיר בליאק: אגב מהמפלגה של יגאל אלון שקידם את החוק הזה שצריך לבטל אותו, וכמו שאמרתי לך, הגיע הזמן שיגאל אלון יתפטר

משה גפני: נכון

משה גפני:  משה שגיא, בבקשה

משה שמיר: אני רוצה להסביר

משה שמיר:  מעבר לסעיפי השכר - - -     

נעמה לזימי: אני רוצה גם לשאול שאלה

משה גפני: את לא יכולה לשאול שאלה מכיוון שעכשיו מדבר משה שגיא ממשרד החינוך

נעמה לזימי: הוא לא דיבר, שמעתי שקט

משה גפני: אמרתי לו לעצור כי ראיתי שדיברת

משה גפני:  בבקשה, משה

משה שמיר: אני רוצה רק לציין מספר דברים שנכללים בתוך הפנייה הזאת והסכנה שאם זה לא יאושר היום ויהיה לנו רק את מחר לבצע ביום ראשון כבר אי אפשר לבצע

משה שמיר:  מחר לבצע, הנושאים האלה יירדו לטמיון

משה שמיר:  יש פה נושאים כמו תמיכות לתנועות נוער, כמו תמיכות של ארגוני נוער, של מכינות אופק, יש פה תקציב מאוד לא קטן לשיפוצים בכפרי נוער שבכל שנה אני מקושש תקציב מכל היתרות של המשרד ושם אותם כל שנה בנושא הזה

משה שמיר:  אז אני אומר, אם לא יהיה תקציב שמאושר היום שמחר תוכל לשבת ועדת הקצבות ולחלק את הכסף של כפרי הנוער אז לא יהיו שיפוצים השנה בכפרי נוער

אליהו דלל: דרך אגב, זה 12,000 תלמידים בכפר הנוער

משה שמיר: יש פה תקציב למודרכות, עלה הנושא הזה

ולדימיר בליאק: משה, אבל יש אפשרות להביא את זה לפני שבוע, שבועיים? אני שואל באמת, אני לא יודע, יכול להיות שלא, אני רק רוצה תשובה

ולדימיר בליאק:  כי באמת אנחנו קיבלנו את זה לפני חצי שעה

משה שמיר: אני אסביר

משה שמיר:  אנחנו רוצים שהתקציב של המשרד יהיה בהתאם לביצוע ולכן יש תהליכים שקורים במשרד, תהליכי ביצוע, שהם קורים ממש במחצית השנייה של דצמבר, למשל כל התשלומים לרשויות המקומיות ולבעלויות, יש הרצה באמצע דצמבר

משה שמיר:  אז אנחנו מתאימים את הדרישה שלנו בחוסרי שכר בהתאם לביצוע כדי שלא נדרוש תקציבים מעבר ושלא יהיה חסר

משה שמיר:  אותו דבר בשכר מורים, אנחנו נותנים תחזית, מה יהיה הצפי של הביצוע

משה שמיר:  לצורך העניין חיכינו והתברר שהתחזית הייתה גבוהה ב-100 מיליון ויכולנו להפחית את הדרישה שלנו בחוסרי שכר ב-100 מיליון בנושא שכר ישיר

משה שמיר:       אני יכול להוציא פנייה, אבל זה לא יתכנס בסוף ותשאלו למה משרד החינוך או גומר בגירעון של 200 מיליון או נשאר בעודפים של 300 מיליון

משה שמיר:  אז אנחנו מנסים להתאים את התקציב כמה שיותר לביצוע שצפוי להיות בסוף השנה

משה שמיר:  ואני אומר לך, בעשר השנים האחרונות אנחנו ב-99

משה שמיר: 5% ביצוע פלוס בגלל התהליך הזה שאנחנו עושים

משה גפני: שאלות, בבקשה

נעמה לזימי: אני רוצה להבין, בתכנית מספר 206304 התקציב מיועד לתשלומי שכר מורים, בעצם מדובר עבור שכר רטרואקטיבי אם אני מבינה

נעמה לזימי:  גם ב-206303

נעמה לזימי:  האם זה שכר שניתנו מקדמות שלא לפי הסיכומים?      

הדר פוקס: אני אסביר

הדר פוקס:  הסכומים שאת רואה בין אם זה ב-206302, 206303, 206304, כלל הסכומים לא קשורים לנושא הקואליציוני, מדובר בהשלמת חוסרי שכר בהתאם לביצוע בפועל, שזה לא קשור לעניין המקדמות

נעמה לזימי: איך קורה דבר כזה?      

הדר פוקס: כמו שמשה הסביר, בסופו של דבר כל חודש יש ריצה של תשלומי השכר ובעצם יש מחולל שכר שקובע כמה צריך לשלם לכל מוסד ומוסד בהתאם לפרופיל של המורים שנמצאים בו

הדר פוקס:  בדצמבר יש שתי ריצות של השכר הזה, פעם אחת בתחילת-אמצע החודש ופעם נוספת בסוף דצמבר כדי לדייק את הסכומים עד השקל האחרון

הדר פוקס:  לא מדובר פה בנושאים הקואליציוניים אלא בנושאים השוטפים של המשרד

נעמה לזימי: אני רואה תכנית, 206901, תרבות יהודית, מדרשה ליהדות ולימודי ארץ ישראל, אפשר לשמוע במה מדובר? ו-206701, פעילות הפרויקטים, גרעינים תורניים

הדר פוקס: אני אסביר

הדר פוקס:  הנושא של התרבות היהודית מדרשות ליהדות, זה נושא שהתקבלה עליו החלטת ממשלה קואליציונית, כשהיינו בוועדת הכספים לפני בערך שבועיים לאשרר את התקציב מחדש לא הושלמו הבדיקות המקצועיות והמשפטיות עבור הנושא הזה ספציפית, ועכשיו משהן הושלמו וניתנה חוות הדעת המשפטית אנחנו מקצים את הסכום

הדר פוקס:       בנוגע לגרעינים התורניים, לא מדובר בסכום קואליציוני שמופיע ב-1096, בהחלטת הממשלה, אלא מדובר בהחלטת ממשלה 580 שמתייחסת לאיגום משאבים - - -     

ולדימיר בליאק: שזה גם המשרד להתיישבות, המשרד למורשת ומסורת

נעמה לזימי: זה בדיוק העניין, הכפל של הסעיפים האלה

נעמה לזימי:  אני לא מצליחה להבין למה אותם סעיפים מופיעים בכל כך הרבה משרדים

ולדימיר בליאק: אותם שמות, אותן מטרות, חמישה משרדים, זה מטורף הדבר הזה

נעמה לזימי: תחליטו, תרבות יהודית נשאר בחינוך, שימו את הכול בחינוך

נעמה לזימי:  תחליטו שזה בתרבות שימו את הכול בתרבות

נעמה לזימי:  למה אתם מפצלים את זה לאיזה חמישה משרדים

משה גפני: את מי את שואלת?      

הדר פוקס: מדובר בהחלטת ממשלה שבסופו של דבר - - -      

נעמה לזימי: אבל אתה, גפני, אתה יותר זמן פה, אולי אתה תדע לענות לי

ינון אזולאי: על תרבות יהודית או על הגרעינים התורניים?      

הדר פוקס: אני אשמח להשיב על הגרעינים התורניים

הדר פוקס:  מדובר בהחלטת ממשלה שהתקבלה שמטרתה היא לאגם תקציב ממשרדים שונים שרצו להגדיל את התקציב לגרעינים התורניים

הדר פוקס:  התקבלה החלטת ממשלה מספר 580 בחודש מאי האחרון שמאגמת תקציבים ממספר משרדים שהיו מעוניינים בכך עבור הגרעינים התורניים

הדר פוקס:  בגדול החלטת הממשלה היא לא החלטת ממשלה קואליציונית, אבל לשם הזהירות ומכיוון שבהחלטה 511 שהתקבלה כמה שבועות לפני כן גם ניתן כסף לגרעינים התורניים, מטעמי שמרנות וזהירות משרד המשפטים הנחה שעבור השימושים צריכה להינתן חוות דעת משפטית כדין הכספים הקואליציוניים, לכן ציינו את זה כאן כדי להביא את זה לפרוטוקול

הדר פוקס:  לא מדובר בכספים קואליציוניים פר אקסלנס, אלא בהחלטת ממשלה מקצועית

משה סולומון: שם יש קהילות משימתיות, שזה משהו אחר מגרעינים תורניים

ולדימיר בליאק: שזה שם אחר לאותו דבר

משה סולומון: לא

ולדימיר בליאק: כן

נעמה לזימי: גרעיני משימה זה משהו אחד, לסטרוק יש גם גרעינים תורניים

משה סולומון: יש קהילות משימתיות שמדברות על כלל האוכלוסייה ולא התורניים, ופה זה התורניים שזה דרך משרד החינוך

נעמה לזימי: משה, אתה צודק שיש לה משימתיות, אבל יש גם וגם

משה גפני: נעמה, תקשיבי לי רגע

משה גפני:  יש העברות שאני מבין, האופוזיציה נגד וזה נראה גם לא טוב וגם כל הדברים האלה - - -      

נעמה לזימי: והסכום ענק

משה גפני: בסדר, תאמיני לי, אני אומר את זה בידידות שאני יכול הכי הרבה ל – אלה דברים שנמצאים פה כל השנים ומה שמשה שגיא אמר זה נכון

משה גפני:  למה יש דברים שנמצאים בכמה משרדים? אני מציע, כשאתם תהיו בקואליציה, זאת אומרת אם תיבחרו לכנסת - - -     

ינון אזולאי: הם רוצים להיות איתנו ביחד

משה גפני: בסדר, אז גם אם תהיו איתנו ביחד תבואו ותגידו: אנחנו רוצים לעשות סדר

משה גפני:  למה זה קורה במשרדים שונים? אני פעם אסביר לך למה זה קרה, אני פעם שאלתי את זה

משה גפני:  יש בעיות בתוך מפלגות ויש כאלה שרוצים הישגים לעצמם, לא חשוב, אני לא בטוח שזה נעשה על רקע מקצועי, לא בטוח

ולדימיר בליאק: תודה רבה, נכון

משה גפני: בסדר, אבל כשתהיו בקואליציה ותהיו בשלטון תעשו סדר

משה גפני:  לא עשיתם סדר גם כשיגאל אלון היה שר החינוך

ינון אזולאי: הם לא הספיקו

ולדימיר בליאק: אני ניסיתי לקבוע פגישה עם יגאל אלון, לא הסתדר

נעמה לזימי: גפני, אני אענה לך

נעמה לזימי:  קודם כל אני רוצה להזכיר - - -     

משה גפני: אבל שתדעו שמה שהוא אמר זה נכון, בזה הם שכנעו אותי, אני לא רציתי היום את הישיבה, אבל הם שכנעו אותי שעיכוב, יבואו ויגידו שכפרי הנוער - - -      

ולדימיר בליאק: אבל אתה יודע, זה בדיוק כמו שהיה היום בבוקר, כדי להעביר 4 מיליון שקלים לבן גוריון נאלצתי לאשר 6 מיליון שקלים לאבי מעוז

ולדימיר בליאק:  זה בדיוק זה

משה גפני: זה חלק מהבעיה

נעמה לזימי: משהו אחד אני רוצה להגיד לך

נעמה לזימי:  אני רוצה להזכיר רגע אחד, גפני, גם ולדימיר וגם אני שני חברי האופוזיציה היחידים פה שהיו גם בקואליציה הקודמת, אנחנו לא רק ח"כים צעירים, אנחנו תוך כדי תנועה בוועדת כספים, כשזה היה בפעם הקודמת, היינו איתך

ינון אזולאי: אתה לא היית בקואליציה

נעמה לזימי: לא, גפני היה פה

ינון אזולאי: לא, הוא אמר שלא הזכרת אותו, אז אמרתי שהוא לא היה בקואליציה הקודמת

אחמד טיבי: הוא לא אמר

אחמד טיבי:  אני שמח שהיא לא הזכירה אותי

נעמה לזימי: אחמד, למה אתה יושב פה? הוא קצת יותר משנתיים בכנסת

נעמה לזימי:  אני רוצה להזכיר - - -     

אחמד טיבי: אני מעריך שזה יהיה גם בממשלה הבאה

נעמה לזימי: אני אגיד לך למה אמרתי את זה, כי היינו בקואליציה, זה מה שהתכוונתי להגיד, שהיינו בקואליציה הקודמת

נעמה לזימי:  אנחנו באמת התווכחנו על זה, אני זוכרת גם שלראשונה נחשפתי לאיך הדבר הזה מתנהל באופן הזה וגם קבלנו על זה

נעמה לזימי:  וגם אני זוכרת כמה פעמים קושניר הוציא נציגים החוצה, דרש להביא נציגים נוספים, עשינו פה כל מיני סימפוזיונים כאלה רק כדי להבין את החומר

נעמה לזימי:  ואתה יודע, בסוף לא רק שכלום לא משתנה, אם התשובה היא כשתהיו בקואליציה תשנו את זה, זה לא תשובה, גפני

משה גפני: לא, אני רוצה לשנות את זה גם היום

משה גפני:  הרי המטרה שלשמה התקציב הזה מיועד לא תיפגע אם זה יהיה במשרד אחד משום שאותו סכום שמתפזר בין משרדים אפשר לשים במשרד אחד ושיהיה פיקוח על אותו משרד

נעמה לזימי: נכון

אליהו דלל: זה הכי נכון, אבל הבעיה זה זמן

משה גפני: אני אלחם על הדבר הזה, אני חושב שזה נכון ואני חושב שמה שאמר ולדימיר, עם הנושא הזה שאת מאשרת כסף לשיפוץ בית ראש הממשלה לשעבר ואת צריכה באותה פנייה להעביר – כמה אני ביקשתי אז להפריד, כמה?      

נעמה לזימי: אתה יודע, אני אגיד לך גם יותר מזה, זה התפקיד שלנו, לדון בפנייה פנייה ולא באיזה חאפ לאפ

נעמה לזימי:  אין לי בעיה לשבת פה יממה שלמה ולדון בפנייה פנייה

משה גפני: תודה

נעמה לזימי: אני רוצה להגיד משהו אחרון

משה גפני: חבר הכנסת טיבי מחכה בדריכות

נעמה לזימי: לא, אחמד הוא זה

משה גפני: מה? מה היא עכשיו אומרת?      

נעמה לזימי: כשאנחנו עושים פה משרדים מיותרים שגורמים לפיצולים, משרדים מיותרים פיקטיביים שמקבלים סעיפים לעצמם וזה, זה גם מה שיוצר את הכפל

אחמד טיבי: וכל שבוע 200 מיליון

נעמה לזימי: זה בכלל

ולדימיר בליאק: אני שוקל לתרום לה את השכר שלי, שזה ייגמר הדבר הזה

נעמה לזימי: אתה אומר בעצם שאתה רוצה לאחד - - -      

אחמד טיבי: סליחה, תיקון, כל יומיים

נעמה לזימי: סליחה על התמימות שלי שאני מדברת שיחה רגע רציונלית, סליחה שאני לא צינית פה, אני בתמימות מדברת, אתה אומר שאתה רוצה לאחד בין סעיפים, אבל יש כאן מצב שאנחנו מייצרים את הפיצול הזה עם משרדים מומצאים, אנחנו מייצרים פיצול

משה גפני: אני הולך לשנות, אני התחייבתי שאני לא רוצה בשום פנים ואופן כספים ייחודיים, אני הולך להילחם על העניין הזה, אני הולך לעשות שינוי בנושא

משה גפני:  יכול להיות שאני אבוא יום אחד לפה ואני אגיד שלא הצלחתי בכלום ולה' הישועה

משה גפני:  אני לא רוצה את התהליך הזה, התהליך הזה הוא לזרא בעיניי, הוא גם לא מוסיף לי שום דבר

משה גפני:  יש דברים שאני מאמין בהם - - -     

נעמה לזימי: זה לא מוסיף לאף אחד, זה לא משרת אף צד

נעמה לזימי:  אני זוכרת את עצמי בקואליציה נוזפת על הדבר הזה, אני זוכרת את זה

נעמה לזימי:  זה לא משרת פה אף צד וזה לא מכבד את הכנסת

משה גפני: מאה אחוז

משה גפני:  תודה רבה

משה גפני:  חבר הכנסת טיבי, בבקשה

אחמד טיבי: תודה רבה, מכובדי

אחמד טיבי:  שאלות ששאלנו גם בעבר, אבל עדיין המצב לא הסתדר

אחמד טיבי:  אחת, אנחנו רוצים שתעשו לנו קצת סדר

אחמד טיבי:  אופק חדש למוכש"ר בשנה זו, תשפ"ד, כמה מוסדות בכל אחת מהרשתות נכנסו לאופק חדש וכמה זה עולה? תזכורת, בהחלטת הממשלה תוקצב רק 35 מיליון עבור זה

אחמד טיבי:  אחרי שבית המשפט פסק שההחלטה להכניס רק את הרשתות היא לא שוויונית מה יהיה אופן הכניסה מכאן ולהבא, האם כל מוסד ברשת יוכל להיכנס באופן אוטומטי? מתי יוכלו להיכנס בתי הספר אלאהליה, הכנסייתיים, במוכש"ר ויתר בתי הספר במוכש"ר שהם מחוץ לרשתות

אחמד טיבי:      פורסם בכלכליסט על רפורמת גפ"ן למעיין החינוך התורני, האם מעיין החינוך התורני הולכים לקבל בשנת תשפ"ד תקצוב של גפ"ן, אם כן, איפה זה תוקצב ומה גובה התקצוב

אחמד טיבי:  והשאלה החשובה מבחינתי, האם בתי הספר הכנסייתיים, מדרס אלאהליה, שעושים מיצ"ב ולומדים ליבה יקבלו גם את התקציב הזה ואם לא, אז איך זה מתכנס עם עיקרון השוויון שמנחה את ועדת הכספים והכנסת

משה גפני: השאלות מאוד חשובות, אני בטוח שהוא הכין את זה עם מישהו

אחמד טיבי: עאוני בטחיש שהוא מנהל בתי הספר הכנסייתיים בנצרת

משה גפני: אני מבקש להשיב

משה גפני:  זה לא הפנייה הזאת

אחמד טיבי: ידעתי שזה מה שתענה, אבל חשוב לי לשמוע תשובות

משה גפני: אמרתי שיענו תשובות מה שיכולים לענות, אבל זאת לא הפנייה הזאת

משה גפני:  בבקשה

משה גפני:  אגב, למה אתה שואל על בתי הספר הכנסייתיים, הגיע הזמן שתשאל את זה, למה הם לא מקבלים 100% תקצוב?      

אחמד טיבי: 3,000 פעם העליתי את זה, אבל ישבתי שם, יכול להיות שהתבלבלת

אחמד טיבי:  ישבתי שם והעליתי למה הם לא מקבלים 100%?      

משה גפני: אם אפשר בבקשה לענות לחבר הכנסת טיבי

הדר פוקס: לגבי מספר המוסדות שנכנסו בכל רשת, אפשר לבדוק, אין לי את המספרים כאן, ואני יכולה כמובן לעדכן את הוועדה

הדר פוקס:  בנוגע לסכום שיוקצה עבור אופק חדש השנה מדובר ב-35 מיליון ₪ בהתאם למה שהועבר בהחלטת הממשלה, הסכום חושב על בסיס מספר המורים ומספר המוסדות שהחלו ללמד בתנאי התכנית

משה גפני: כשאופק חדש נעשה בחינוך הממלכתי לקח כמה שנים עד שנכנסו

משה גפני:  זה היה, נדמה לי, שבע שנים

משה גפני:  זאת אומרת אם אנחנו מדברים על אופק חדש שמתחיל מתחילת שנת הלימודים הזאת אז זה יכול לקחת הרבה זמן, אם אני לא טועה

הדר פוקס: בנוגע לסדר הכניסה, כבר בהחלטת הממשלה צוין שמשרד החינוך לא יוכל להכניס את כל המוסדות בבת אחת והחליטו לקבוע קריטריונים לפיהם הרשתות ייכנסו תחילה ובהמשך ייכנסו מוסדות מוכרים שאינם רשמיים אחרים

הדר פוקס:  זה בהתאם לתבחינים והקריטריונים שקבע משרד החינוך

משה גפני: שואל חבר הכנסת טיבי מתי להערכתכם בתי הספר הכנסייתיים ייכנסו גם לאופק חדש

אחמד טיבי: שאלה פעם שישית, אגב

משה גפני: פעם שישית, כן, עכשיו אני שאלתי פעם שביעית

הדר פוקס: המשך הכניסה המדורג ייעשה גם בשנה הבאה, יצטרפו מוסדות ובעלויות נוספות

אחמד טיבי: מה התור של הערבים בדירוג הזה?      

משה גפני: אפשר להעלות אותם למקום הראשון? עכשיו הם נמצאים במקום השלישי

אחמד טיבי: Affirmative action, קוראים לזה, העדפה מתקנת

משה שמיר: זה לא הולך לפי מגזר

משה שמיר:  אני אומר כשנכניס את המוכש"ר האחר, לא את הרשתות, אז ייכנסו כולם באופן הדרגתי, אז ייכנסו גם המגזר הערבי וגם מגזר יהודי, זה לא שתהיה אפליה של מגזר אחד או מגזר שני

אחמד טיבי: אני מבקש שלא תפנו נגד המגזר היהודי, חראם, מסכנים אתם, אבל אם אפשר להתנהג באופן שוויוני גם למגזר הערבי

משה גפני: נכון

אחמד טיבי: לחברה הערבית

משה גפני: אני בעד

משה גפני:  נעמה, ינון, אני הולך להצביע

משה גפני:  מי בעד אישור הפנייה של משרד החינוך? ירים את ידו

נעמה לזימי: אני אמנע

משה גפני: מי נגד? מי נמנע?      

נעמה לזימי: אני נמנעת

משה גפני: הפנייה אושרה

משה גפני: אושר

אחמד טיבי: רוויזיה ואני מבקש שההצבעה תהיה מחר

ינון אזולאי: הרב גפני, מגיע תודה רבה לאופוזיציה על האחריות שהיא גילתה

משה גפני: תעשה לי טובה, אני יכול לדעת מה אתה מסית אותו עכשיו

משה גפני:  לא צריך רוויזיה, תשמע, כל הישיבה הזאת נעשתה בשביל שהפנייה תצא היום

משה גפני:  אחמד טיבי לא מבקש רוויזיה

אחמד טיבי: הוא מדבר בשמי, איזה דיקטטור

משה גפני: הוצאות פיתוח אחרות, 281 עד 282, משרד ירושלים

משה גפני:  בבקשה, מי המסביר?      

אחמד טיבי: לא ענית על גפ"ן

משה גפני: גפ"ן גם אנחנו אין לנו

אחמד טיבי: אבל הוא לא ענה

אחמד טיבי:  מספר, משהו

משה גפני: אין

משה גפני:  אתם יכולים לענות על גפ"ן, מתי זה ייכנס?      

הדר פוקס: אני אשמח אם תוכל לחזור על השאלה, בבקשה

משה גפני: הוא שאל על תכנית גפ"ן במשרד החינוך, איפה זה עומד במגזר הערבי? אני לא שואל איפה זה עומד במגזר החרדי משום שבחרדי זה גם לא נמצא

הדר פוקס: תכנית הגמישות הניהולית הפדגוגית חלה באופן רחב על כל המוסדות הרשמיים ביסודי וכל המוסדות המוכש"רים בעל יסודי

הדר פוקס:  מן הסתם גם המגזר הערבי שעונה על הקריטריונים האלה כמובן שנכנס לתכנית כבר בשנה שעברה

משה גפני: הנה, קיבלת תשובה

משה גפני:  אני מקבל את התשובה הזאת כבר 30 שנה

משה גפני:  תודה רבה

משה גפני:  בבקשה, מי מסביר?      

טל ישראלי: הפנייה התקציבית נועדה לתקצב סך של 17 מיליון שקל למימון מזומן בגין התחייבויות עבור מיזמי מורשת מוחשית ובלתי מוחשית שזכו בקול קורא מורשת ב' ומיליון ₪ עבור העצמת תשתיות מורשת בהתאם להסכמים הקואליציוניים

משה גפני: שאלות

משה גפני:  אין שאלות

משה גפני:  מי בעד אישור הפניות? ירים את ידו

משה גפני:  מי נגד? מי נמנע? הפניות אושרו

משה גפני: אושר

משה גפני: מה נשאר לנו? תיאום פעולות בשטחים אני יכול להביא או שעדיין זה לא מוכן? עודפים, 05017, משרד האוצר, מי מסביר?      

יואב הכט: אני אסביר

יואב הכט:  הפנייה נועדה להעברת עודפים בתכנית מינהל הרכב

יואב הכט:  מדובר בעודפים של קרן הרכב, קרן לרכש רכב ממשלתי

יואב הכט:  מדי שנה כלל משרדי הממשלה מעבירים תקציבים שנקבעים באופן מקצועי על ידי מינהל הרכב למשרד האוצר, למינהל הרכב

יואב הכט:  הכספים האלה משמשים לרכישת רכבים על פני השנים הבאות

ינון אזולאי: מה קורה עם רכבים חשמליים? יש תנועה, יש יותר רכישת רכבים חשמליים במעבר לסביבה ירוקה יותר?      

שרן השכל: מעלים על זה עכשיו את המס

יואב הכט: אין לי נתונים לגבי החלוקה של רכש הרכבים

יואב הכט:  אם זה מעניין את אדוני אני יכול לנסות ל - - -     

ינון אזולאי: לא, סתם מעניין אותי אם הייתה רכישה בשנה האחרונה של יותר רכבים חשמליים באווירה של עוברים לסביבה ירוקה

שרן השכל: למה צריך להעביר את זה לשנה הבאה? הועבר תקציב לשנה הבאה למה שצריך

יואב הכט: מדובר בהעברת עודפים משנה שעברה לשנה הזו

שרן השכל: נו?      

ינון אזולאי: זה רק על עודפים עכשיו, אבל סתם מעניין אותי מה יהיה בשנה הזאת ואם יש תכנית לשנה הבאה

יואב הכט: אני לא יודע לענות לך באופן מבוסס אז אני מעדיף לא להגיד

יואב הכט:  אני כן מזהה בעין שיש יותר רכבים חשמליים, אבל אני לא יודע להגיד באופן מבוסס

יואב הכט:  לשאלתך, גברתי, מדובר בהעברה של יתרת תקציב משנה קודמת, התברר שהוא לא הופרש לקרן ולכן הוא לא עבר עד עכשיו

יואב הכט:  אנחנו עכשיו מעבירים אותו כדי שיוכלו להפריש אותו לקרן

משה גפני: מי בעד אישור העודף? ירים את ידו

משה גפני:  מי נגד? מי נמנע? העודף אושר

משה גפני: אושר

משה גפני: עודף מספר 42009, מענקי בינוי ושיכון

משה גפני:  משרד השיכון

משה גפני:  זה עודף של משרד השיכון

ינון אזולאי: לשנת 2022

משה גפני: עודף, זה לא פנייה

יואב הכט: מדובר בהעברת עודפי תקציב משנת 2022 לשנת 2023 בסעיף תקציבי 42, מענקי בינוי ושיכון, מתכנית אשראי לדיור, מדובר בתקציב שלא נוצל בשנה שעברה ואנחנו מעוניינים להעביר אותו לשנה הנוכחית

נעמה לזימי: לאן זה הולך בעצם?      

יואב הכט: למקום שבו זה נוצר, זה יתרת תקציב שהייתה בתכנית אשראי לדיור וזה עובר לאותו מקום

משה גפני: זה עודף, נעמה, זה לא פנייה

נעמה לזימי: לא, תהיתי אם זה עודף שהוא של השיפוצים של הדיור הציבורי

יואב הכט: לא, זה לא הדיור הציבורי

יואב הכט:  זה סעיף אחר

משה גפני: תודה רבה

משה גפני:  מי בעד הבקשה לעודף? ירים את ידו

משה גפני:  מי נגד? מי נמנע? הבקשה אושרה

ולדימיר בליאק: אני נמנע

ולדימיר בליאק: אושר

טמיר כהן: יש לנו רוויזיה ב-16:50, בעוד שלוש דקות

ינון אזולאי: יש עוד פנייה של עמיחי אליהו, נראה לי

משה גפני: אישרנו

ינון אזולאי: יש עוד אחת, עכשיו הגיעה

ינון אזולאי:  אגב, יש איזה עודף של ניר אורבך שאנחנו לא יודעים עליו?      

ולדימיר בליאק: מהקואליציוני

ינון אזולאי: פעם שעברה כל פעם שהייתה הפסקה פתאום עוד איזה פנייה של ניר אורבך

משה סולומון: מה קורה עם הפניות של ש"ס? יש פניות מעניינות?      

אליהו דלל: השעה 16:50

משה גפני: פנייה 274 עד 275, יש בקשה לרוויזיה של חבר הכנסת ולדימיר בליאק

ולדימיר בליאק: איזה משרד זה?      

משה גפני: זה משרד ראש הממשלה, המורשת

ולדימיר בליאק: אני רק רוצה לומר שאני הגשתי את הרוויזיה מכיוון שאני סבור שבעת מלחמה צריך לסגור את כל המשרדים המיותרים ולהפנות את הכסף לצרכי מלחמה, כולל המשרד הזה

ולדימיר בליאק:  תודה

משה גפני: שמעתי שראש הממשלה מדבר על זה

ולדימיר בליאק: איזה ראש ממשלה?      

אליהו דלל: בנימין נתניהו

משה סולומון: לא, אולי בן גוריון

ולדימיר בליאק: יש הבדל גדול בין לדבר ללעשות

ולדימיר בליאק:  אצל בנימין נתניהו הפער הזה אף פעם לא נסגר

אליהו דלל: בליאק, בודקים את זה כרגע

אליהו דלל:  זו גם עמדתי, בודקים את זה כרגע

ולדימיר בליאק: רק עמדתך

ינון אזולאי: מה בודקים? אם הוא אמר את זה או שבודקים אם סוגרים?      

אליהו דלל: הוא אמר

ינון אזולאי: אז הנה, סגור

משה סולומון: סגור שהולכים לדון על סגירה

אליהו דלל: לא צריך להצביע, זה סגור

משה גפני: מי בעד הרוויזיה? ירים את ידו

משה גפני:  מי נגד? הרוויזיה לא התקבלה

משה גפני: לא אושר

משה גפני: לכן הפנייה של משרד ראש הממשלה, משרד המורשת, התקבלה

משה גפני:  תודה רבה

משה גפני:  נשארו מספר פניות שאני צריך להפיץ בין החברים ולקבל את ההשלמות, אנחנו נקיים את זה בישיבה הבאה, נודיע לכם

משה גפני:  רוב הפניות עברו

משה גפני:       אני רוצה להגיד למשרד האוצר, באמת יש דברים שאין ברירה וצריך להביא את זה בסוף השנה, רוב הדברים אפשר להביא אותם בזמן ולא לגרום לנו עוגמת נפש שאנחנו צריכים לרוץ אחד אחרי השני ולעשות ישיבות באופן כזה שלא עושים אותם בימים רגילים, מה גם שאנחנו עומדים בפני תקציב ולוועדה הזאת אמורה להיות הרבה עבודה

משה גפני:  לא היה צריך לעשות לנו את זה עם הפריצה - - -     

שולמית אלוני: וגם אחרי תקציב

משה גפני: גם אחרי תקציב

ולדימיר בליאק: נכון

משה גפני: על כל פנים אני מאוד מבקש, הגיע הזמן לעשות סדר גם עם הדבר הזה

משה גפני:  מה שאין ברירה אין ברירה, מה שיש ברירה, שזה הרוב, צריך לעשות את זה באופן - - -      

נעמה לזימי: אבל איך עושים סדר, גפני?      

משה סולומון: אמרת שזה 34 שנה אותו דבר, אז מה?      

משה גפני: אני בעד לעשות סדר, ואני רוצה להגיד לך משהו, אני מאוד משבח את האופוזיציה ואת היושב ראש שלה, את ולדימיר, דבר שהוא איננו באידיאולוגיה שיש על זה ויכוח, אז הוא מאפשר שהחיים יזרמו

משה גפני:  אנחנו יכולים לעשות דברים, אחר כך אנחנו מתקוטטים גם על דברים שהם לא אידיאולוגיים ואני משבח על הדבר הזה

משה גפני:  על הדברים האידיאולוגיים נמשיך להתווכח

נעמה לזימי: לא, קודם כל על מרבית הפניות הצבעתי בעד, אני מזכירה, אני שואלת איך עושים את הסדר הזה

משה גפני: אני רוצה את זה, תאמיני לי, לא פחות ממך

נעמה לזימי: אני דווקא אומרת שיש פה משהו שאנחנו יכולים - - -      

משה סולומון: היא פונה אליך כאל המבוגר האחראי פה

נעמה לזימי: אנחנו בסוף בתור ועדה, אם אנחנו רוצים - - -      

ינון אזולאי: יש לי הצעה, אולי למנות את סולומון שהוא יעמוד מול שר האוצר להביא את הפניות יותר מסודרות

ולדימיר בליאק: שהוא יעמוד כחומה בצורה

נעמה לזימי: ינון, אתה וולדימיר כבר עובדים - - -     

ינון אזולאי: לא, הוא נתן לי תפקיד של רביבו, אני נותן לו תפקיד לעמוד מול השר שלו

נעמה לזימי: אני מציעה משהו שאני מחוץ אליו, אתה וולדימיר עובדים יפה ביחד, תציעו מתווה אולי

נעמה לזימי:  אני חושבת שזה עניין של מעמד הכנסת, אני מתעקשת פה

נעמה לזימי:  תחשבו, אני מוכנה להיות שותפה לכל דבר כזה, אני אומרת את זה בכוונה

ולדימיר בליאק: אנחנו כולנו חלק מהפרויקט של רביבו

משה גפני: תודה רבה, הישיבה נעולה